Gradācija

Gradācija (cēlies no , cēlies no gradus — ‘pakāpiens, pakāpe’) jeb salīdzināmā pakāpe ir gramatiskā kategorija, kas rāda kādas pazīmes piemitības pakāpi. Gradācija latviešu valodā piemīt īpašības vārdiem un apstākļa vārdiem, kas veidoti no īpašības vārdiem.

Pastāv trīs salīdzināmās pakāpes: pamatpakāpe (pozitīvs), pārākā pakāpe (komparatīvs) un vispārākā pakāpe (superlatīvs). Ir valodas, kurās ir vienīgi divas salīdzināmās pakāpes: pozitīvs un elatīvs. Latviešu valodā ir zudušas senās baltu gradācijas formas. Pastāv sintētiskais (jauks—jaukāks—visjaukākais) un analītiskais (jauks—pats jaukākais) gradācijas izteikšanas veids.

Pamata pakāpe nosauc pazīmi, pārākā pakāpe norāda, ka pazīme piemīt lielākā mērā, savukārt vispārākā pakāpe norāda, ka pazīme piemīt vispārākajā pakāpē.

Latviešu valodā pastāv vārdi, kam netiek veidotas salīdzināmās pakāpes. Tā ir daļa īpašības vārdu, kam ir izskaņa -ējs, -isks, -īgs, -āls. Vēl salīdzināmās pakāpes nepiemīt tiem īpašības vārdiem, kuru nosauktā pazīme nevar ne palielināties, ne samazināties, piemēram, akls, mūžīgs, bezgalīgs, bass.

 Salīdzināmās pakāpes 
+Īpašības vārdi Pakāpe  Iespējamā galotne  Piemēri Pamatpakāpe  Noteiktā, nenoteiktā  Labs, skaists, skaistais Pārākā pakāpe  Noteiktā, nenoteiktā  Labāks, skaistāks, skaistākais Vispārākā pakāpe  Noteiktā  Vislabākais, visskaistākaispats labākais, pats skaistākais

+Apstākļa vārdi Pakāpe  Piemēri Pamatpakāpe  Labi, skaisti Pārākā pakāpe  Labāk, skaistāk Vispārākā pakāpe  Vislabāk, visskaistāk

 Salīdzināšana 
Pārākā pakāpe tiek izmantota salīdzinājumu konstrukcijās.

 Tiekizmantots  Izmantojums  Piemērs Saiklis kā  Tiek izteikts noliegums, un tiek izmantota saitiņa nav  Suns nav draudzīgāks kā kaķis. Darbības vārdam ir noliegums ar priedēkli ne-  Jānis nesporto sliktāk kā Pēteris. Saiklis nekā  Tiek izteikts apgalvojums un tiek izmantota saitiņa ir  Saulains laiks ir labāks nekā lietains. Prievārds par  Tiek izteikts apgalvojums, un tiek izmantota saitiņa ir  Saulains laiks ir labāks par lietainu. Tiek izteikts noliegums, un tiek izmantota saitiņa nav  Jānis nesporto sliktāk par Pēteri. Saiklis kā,tā kā, it kā  Īpašība tiek salīdzināta ar cita priekšmeta īpašību  Kaķis ir mīksts kā kamols.

 Atsauces 

Kategorija:Gramatika